**ΠΑΝΕΠΙΣΤΗΜΙΟ ΙΩΑΝΝΙΝΩΝ – ΤΜΗΜΑ ΝΗΠΙΑΓΩΓΩΝ**

**ΤΑ ΜΟΥΣΙΚΑ ΟΡΓΑΝΑ ΣΤΟ ΝΗΠΙΑΓΩΓΕΙΟ**

**Χειμερινό εξάμηνο 2022-23**

Το μάθημα είναι εργαστηριακό και στόχος του μαθήματος είναι οι φοιτήτριες/τες να εξοικειωθούν με τα μη μελωδικά και μελωδικά κρουστά (όργανα Orff), με τα όργανα του σώματος, με τον αυτοσχεδιασμό και τη «σύνθεση» στη μουσική και να αναζητήσουν τρόπους παρουσίασης των μουσικών οργάνων στα παιδιά.

Στο μάθημα, λόγω της φύσης του, μπορούν να συμμετέχουν μέχρι **60 άτομα**. Θα υπάρξει σχηματισμός δύο Τμημάτων, με 30 άτομα το καθένα. Δεν προαπαιτούνται ειδικές μουσικές γνώσεις. Όσες και όσοι γνωρίζουν κάποιο μουσικό όργανο μπορούν να συμμετέχουν στο μάθημα και εκτός της λίστας, αρκεί να επικοινωνήσουν στην αρχή των μαθημάτων με τον διδάσκοντα.

Στις συναντήσεις θα συμπληρώνεται παρουσιολόγιο. Για την επιτυχή συμμετοχή στο μάθημα θεωρείται υποχρεωτική η συμμετοχή σε τουλάχιστον **8 (οχτώ) συναντήσεις**. Όσοι δε θα μπορούν να παρακολουθούν το μάθημα, παρακαλώ να μην το δηλώσουν.

Οι φοιτήτριες/τές θα συμμετέχουν σε ομαδικές μουσικές ασκήσεις και θα παρουσιάσουν δύο μικρές εργασίες. Από τη συμμετοχή τους θα εξαρτάται σε μεγάλο ποσοστό και ο τελικός βαθμός. Δε μετράει πρωτίστως το μουσικό αποτέλεσμα, αλλά η όλη συμμετοχή στη μουσική διαδικασία. Στόχος είναι η όλη διαδικασία να εμπνέει τον πειραματισμό και να ενισχύει τη δημιουργικότητα.

Στο τέλος του εξαμήνου θα πραγματοποιηθούν προφορικές εξετάσεις. Ο βαθμός θα είναι το άθροισμα από τη συμμετοχή στα εργαστήρια και από τις προφορικές εξετάσεις.

Οι δηλώσεις για τη συμμετοχή στο μάθημα μπορούν να γίνουν στην Αίθουσα Μουσικής την πρώτη εβδομάδα του εξαμήνου ως εξής:

**Δευτέρα, 3/10: 10.00-11.00**

**Τρίτη, 4/10: στις 12.00**

**Πέμπτη, 6/10: 10.00-11.00**

Θα τηρηθεί σειρά προτεραιότητας.

Παρακαλώ να ενημερώνεστε σε όλη τη διάρκεια του εξαμήνου και από το ecourse (κωδικός μαθήματος: music3)

**Έναρξη μαθημάτων: Παρασκευή, 7/10/2022**

Ο Διδάσκων

Θεοχάρης Ράπτης